IL-GASS PSIKOLOĠIJA MŻEWQA ( Tifkira tal-Il ta' Marzu, 1936) Il-lejla fl-erbgħa jiġi l-gass'. Fi ħsiebu Kulħadd jistaqsi x'jagħmel għall-aħjar. Kien hemm min ħalla l-Belt u mar għand ħbiebu, Għax baża' mill-egħfiered ta' Ħal-Far. Kien hemm min baqa' l-Belt; iżda ma' biebu Dendel xi kverta mxarrba, jew liżar; Xi ħadd sefiet il-gass u lil min ġiebu U sadd sa x-xquq bil-karti u bit-tajjar. Xi wħud qagħdu bil-kwiet fil-gallarija Jittawlu minn ġo l-liġieġ jaraw id-daħna U l-ajruplani taħdem fit-turija. Oħrajn ma tathomx qalb jingħalqu ġewwa, U telgħu fuq il-bjut: hekk għamilna aħna. Issa, minn dawn in-nies min għamel sewwa 7